
REFERAT

privind Regulamentul aplicabil schimbului de locuinţe aflate în proprietatea Statului Român/Municipiului Timișoara, în administrarea Consiliului Local al Municipiului Timișoara

             Legea nr.l14/1996 privind locuinţele a prevăzut la art.33, abrogat de art.230 din Legea nr.71/03.06.2011, că „ titularii de contracte de închiriere pot face între ei schimb de locuinţe, cu avizul autorităţii care a aprobat închirierea sau, după caz, al proprietarului locuinţei”.

La art.72 din actul normativ mai sus precizat, aşa cum a fost modificat şi completat uletrior, se prevede că „dispoziţiile prezentei legi privind închirierea locuinţelor se completează cu dispoziţiile Codului civil privind contractul de locaţiune”.

Noul Cod Civil defineşte la art. 1763 Cod Civil contractul de schimb ca fiind acel contract „ prin care fiecare dintre părţi, denumite copermutanţi, transmite sau după caz, se obligă să transmită un bun pentru a dobândi un altul”.

Dispoziţiile art. 1763 Cod Civil se aplica şi pentru un dezmembrământ al proprietăţii, respectiv posesia unui bun, precum şi pentru toate dezmembrămintele dreptului de proprietate.

Întrucât dispoziţiile art. 1763 Cod Civil, în speţă se aplică doar pentru copermutarea posesiei, acordul pentru realizarea schimbului se dă de către administratorul bunului, respectiv Consiliul Local al Municipiului Timișoara care, potrivit art. 1777 din noul Cod Civil, în calitate de locator încheie un contract cu locatarul prin care asigură folosinţa bunului pe o perioadă determinată în schimbul unui preţ denumit chirie.

În acest sens, schimbul de locuinţe constituie o aplicare a contractului de schimb, prin care se transmite reciproc de către titularii contractelor de închiriere, dreptul de folosinţă asupra unei locuinţe.

Potrivit Legii nr.221/24.07.2015 privind aprobarea <LLNK 12014     6130 301   0 32>Ordonanţei Guvernului nr. 6/2014 pentru modificarea şi completarea <LLNK 11998   152 11 212  10 30>art. 10 din Legea nr. 152/1998 privind înfiinţarea Agenţiei Naţionale pentru Locuinţe ”La prelungirea contractelor de închiriere, autorităţile administraţiei publice locale ale unităţilor administrativ-teritoriale şi ale sectoarelor municipiului Bucureşti, precum şi autorităţile administraţiei publice centrale din domeniul învăţământului, respectiv din domeniul sănătăţii, reevaluează starea civilă a chiriaşilor şi numărul de persoane aflate în întreţinerea lor şi, la solicitarea acestora, pot să realizeze un schimb de locuinţe cu asigurarea exigenţelor minimale prevăzute în anexa nr. 1 la <LLNK 11996   114 11 201   0 18>Legea nr. 114/1996, republicată, cu modificările şi completările ulterioare. Schimbul de locuinţe se realizează doar în cazul imobilelor aflate în exploatare, fiind exceptate locuinţele noi. Unităţile locative supuse schimbului trebuie să facă parte din aceeaşi categorie de locuinţe construite de A.N.L., iar schimbul reprezintă o convenţie/un acord între doi chiriaşi. Autorităţile administraţiei publice locale/ale sectoarelor municipiului Bucureşti şi/sau centrale pot dispune, cu respectarea prevederilor <LLNK 11996   114 11 201   0 18>Legii nr. 114/1996, republicată, cu modificările şi completările ulterioare, schimbarea locuinţei atribuite unui chiriaş cu o altă locuinţă vacantă de aceeaşi categorie.”

Executivul local a fost investit cu numeroase solicitări atât din partea chiriașilor de locuințe sociale/ fondul locativ de stat, cât şi din partea chiriaşilor locuinţelor ANL, raportat la împrejurarea că situaţia familiei s-a modificat de la data atribuirii acestora.

Pentru reglementarea acestor situaţii, s-a procedat la elaborarea unui regulament, anexat la prezentul HCL.

Reţinând toate aceste considerente, supunem analizei şi deciziei deliberativului local proiectul de hotărâre privind regulamentul aplicabil schimbului de locuinţe.

